Komuna e Ranillugut

Ky artikull merret me Komunën e Ranillugt. Për qytezën e Ranillugut shiko në faqen përkatëse.
parapamje|Pozita e komunës së Ranillugut në hartën e Kosovës
Komuna e Ranillugut (serbisht Општина Ранилуг Opština Ranilug) është një komunë në Kosovë që ndodhet në rrethin e Gjilanit ndërsa selia administrative e komunës është Ranillugu. Sipas një vlerësimi nga viti 2016, 3.831 njerëz jetojnë në këtë komunë. 

 Gjeografia 
Komuna e Ranillugut ndodhet në juglindje të Kosovës. Kufizohet në veriperëndim me komunën e Artanës, në verilindje me komunën e Dardanës, në juglindje me komunën e Bujanocit dhe në jugperëndim me komunën e Gjilanit. Zona komunale ka një sipërfaqe të përgjithshme prej 78.5 kilometrash katrorë. Bashkë me komunat e Dardanës, Artanës, Vitisë, Parteshit dhe Gjilanit formon Rajonin e Gjilanit. 

 Popullsia 
95.6% e popullsisë së komunës janë serbe.  Shumica e popullsisë (95.7%) i përkasin Kishës Ortodokse, pakica më e madhe fetare janë muslimanët, të cilët përbëjnë 4.2% të popullsisë.  

 Shih edhe 

 Ranillugu
 Rajoni i Gjilanit

 Referime 

Kategoria:Komuna në Kosovë
Kategoria:Komuna e Ranillugut